Päätös kaivosteollisuuden turvallisuuden pysyvän neuvottelukunnan toimivaltuuksista ja työjärjestyksestä



Virallinen lehti nro 028 , 31/08/1957 s. 0487 - 0490

Suomenk. erityispainos Alue 5 Nide 1 s. 0003

Ruotsink. erityispainos Alue 5 Nide 1 s. 0003

Tanskank. erityispainos: Sarja I Alue 1952-1958 s. 0050

Englannink. erityispainos: Sarja I Alue 1952-1958 s. 0050

Kreikank. erityispainos: Luku 05 Nide 1 s. 0003

Espanjank. erityispainos: Luku 05 Nide 1 s. 0003

Portugalink. erityispainos: Luku 05 Nide 1 s. 0003



PÄÄTÖS kaivosteollisuuden turvallisuuden pysyvän neuvottelukunnan toimivaltuuksista ja työjärjestyksestä Perehdyttyään kaivosteollisuuden turvallisuutta käsittelevän konferenssin antamiin suosituksiin ja korkean viranomaisen tuon konferenssin loppukertomuksen perusteella tekemiin ehdotuksiin, jotka muodostavat tarpeellisen perustan kaivosteollisuuden turvallisuuden parantamiselle, ottaen huomioon niiden kaivosteollisuuden turvallisuuden pysyvän neuvottelukunnan perustamisesta tekemät päätökset neuvoston 36 ja 42 istunnoissa 6 päivänä syyskuuta 1956 sekä 9 ja 10 päivänä toukokuuta 1957, ERITYISMINISTERINEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJAT - määrittelevät tämän pysyvän neuvottelukunnan toimivaltuudet seuraavasti: 1. Pysyvä neuvottelukunta seuraa kaivosteollisuuden turvallisuuden kehitystä mukaan lukien julkisten viranomaisten antamien turvallisuussäännösten seurannan ja kerää tarvittavat tiedot erityisesti onnettomuuksien ennaltaehkäisemisessä saavutetusta kehityksestä ja käytännön tuloksista. Tarvittavien tietojen saamiseksi pysyvä neuvottelukunta kääntyy asianosaisten hallitusten puoleen. Pysyvä neuvottelukunta käyttää hyväkseen käytössään olevia tietoja ja tekee hallituksille ehdotuksia kaivosteollisuuden turvallisuuden parantamiseksi. 2. Pysyvä neuvottelukunta auttaa korkeaa viranomaista etsimään vertailukelpoisen onnettomuuksien tilastoinnin laatimismenetelmän. 3. Pysyvä neuvottelukunta valvoo, että sen kokoamat tarpeelliset tiedot siirtyvät nopeasti niille, joita asia koskee (erityisesti kaivosten hallintoon, työnantaja- ja työntekijäjärjestöihin). 4. Pysyvä neuvottelukunta hankkii jatkuvilla yhteydenotoilla hallituksiin tietoja toimenpiteistä, jotka on toteutettu, viedäkseen eteenpäin kaivosteollisuuden turvallisuutta käsitelleessä konferenssissa tehtyjä sekä itse muotoilemiaan ehdotuksia. 5. Pysyvä neuvottelukunta tekee ehdotuksia tarpeellisiksi katsomistaan turvallisuuden parantamiseen tähtäävistä tutkimuksista ja määrittelee, miten ne parhaiten tehdään. 6. Pysyvä neuvottelukunta helpottaa turvallisuudesta vastaavien henkilöiden välistä tietojen ja kokemusten vaihtoa ja tekee ehdotuksia tarpeellisista toimenpiteistä tätä varten (esimerkiksi opintokäyntien järjestäminen, tietopalvelujen luominen). 7. Pysyvä neuvottelukunta tekee ehdotuksia tarpeellisista toimenpiteistä yhteisön maiden pelastuspalveluiden välisten tarvittavien yhteyksien toteuttamiseksi. 8. Pysyvä neuvottelukunta osoittaa vuosittain neuvostossa kokoontuneille hallituksille ja korkealle viranomaiselle toimintaansa ja eri jäsenvaltioiden kaivosteollisuuden turvallisuuden kehitystä käsittelevän kertomuksen. Tällöin se suorittaa erityisesti tilastotutkimuksen kaivosteollisuudessa tapahtuneista onnettomuuksista ja tapaturmista. - vahvistavat tälle neuvottelukunnalle tämän päätöksen liitteessä esitetyn työjärjestyksen, - pitävät suotavana, että korkea viranomainen varmistaa viipymättä tämän neuvottelukunnan työn käynnistymisen. Tämä päätös on tehty 9 päivänä heinäkuuta 1957 pidetyn neuvoston 44 istunnon aikana. Neuvoston puolesta Puheenjohtaja J. REY LIITE TYÖJÄRJESTYS Kaivosteollisuuden turvallisuuden pysyvän neuvottelukunnan Puheenjohtajuus 1 artikla "Kaivosteollisuuden turvallisuuden pysyvän neuvottelukunnan" puheenjohtajuudesta huolehtii yksi Euroopan hiili- ja teräsyhteisön korkean viranomaisen jäsenistä. 2 artikla Puheenjohtaja johtaa pysyvän neuvottelukunnan työtä tämän työjärjestyksen määräysten mukaisesti. Kokoonpano 3 artikla Pysyvä neuvottelukunta kokoaa 24 hallitusten nimeämää jäsentä, neljä jokaisesta maasta, joista kaksi edustaa kutakin kansallista hallitusta sekä yksi työnantajia ja yksi vastaavasti työntekijöitä. Jokainen hallitus antaa puheenjohtajan tiedoksi kirjallisena nimeämiensä jäsenten nimiluettelon. Se saattaa puheenjohtajan tietoon luetteloon tehdyt muutokset. Jokainen hallitus voi nimetä kuhunkin pysyvän neuvottelukunnan kokoukseen yhden tai kaksi neuvonantajaa, joiden nimet se ilmoittaa puheenjohtajalle. Kansainvälisen työjärjestön osallistuminen 4 artikla Kansainvälisen työjärjestön edustajia pyydetään osallistumaan neuvonantajina pysyvän neuvottelukunnan työhön. Yhdistyneen kuningaskunnan osallistuminen 5 artikla Yhdistyneen kuningaskunnan nimeämät valtuutetut voivat osallistua tarkkailijoina pysyvän neuvottelukunnan työhön. Rakenne a) RAJOITETTU KOMITEA 6 artikla Perustetaan rajoitettu komitea, joka koostuu pysyvän neuvottelukunnan hallitusten edustajista. 7 artikla Pysyvän neuvottelukunnan puheenjohtaja huolehtii rajoitetun komitean puheenjohtajuudesta. 8 artikla Rajoitetun komitean tehtävänä on varmistaa jäsenvaltioiden hallitusten, ja näiden ja pysyvän neuvottelukunnan jatkuvat yhteydet erityisesti tarpeellisen tietojenvaihdon toteuttamiseksi. Se valvoo pysyvän neuvottelukunnan työn valmistelua. 9 artikla Puheenjohtaja kutsuu rajoitetun komitean koolle. Puheenjohtajan on joka tapauksessa kutsuttava tämä jälkimmäinen koolle, kun kolmen hallituksen edustajat ovat pyytäneet sen koolle kutsumista. b) TYÖRYHMÄT 10 artikla Pysyvä neuvottelukunta tai rajoitettu komitea voivat joidenkin tiettyjen teknisluontoisten kysymysten käsittelemiseksi perustaa asiantuntijoista koostuvia työryhmiä. 11 artikla Työryhmät vahvistavat itse työtapansa. 12 artikla Rajoitettu komitea saa tiedot työryhmien työn tuloksista, jotka esitetään sille kertomuksissa. Se antaa ne pysyvälle neuvottelukunnalle liittäen mukaan jäsentensä lausunnot. Jos työryhmien sisällä ilmenee erimielisyyksiä, on ilmoitettava sekä lausunnot että niitä antaneiden asiantuntijoiden nimet. Sihteeristö 13 artikla Korkea viranomainen huolehtii pysyvän neuvottelukunnan, rajoitetun komitean ja työryhmien sihteeristötehtävistä. Sihteeristöä johtaa korkean viranomaisen virkamies, joka on nimetty sihteeriksi. Kaikki asiakirjat laaditaan neljällä yhteisön virallisella kielellä. Toiminta 14 artikla Puheenjohtaja vahvistaa ehdotuksen esityslistaksi sekä kokouspäivämäärät rajoitetun komitean jäseniä kuultuaan. 15 artikla Puheenjohtaja antaa pyynnöstä puheenvuoron pysyvän neuvottelukunnan jäsenille, Kansainvälisen työjärjestön edustajille sekä Yhdistyneen kuningaskunnan tarkkailijoille. Puheenjohtaja voi antaa puheenvuoron neuvonantajille. 16 artikla Korkean viranomaisen jäsenillä on oikeus osallistua pysyvän neuvottelukunnan ja rajoitetun komitean kokouksiin ja käyttää niissä puheenvuoro. Puheenjohtajalla voi olla neuvonantajia. Hän voi antaa puheenvuoron neuvonantajilleen. 17 artikla Kun pysyvä neuvottelukunta tai rajoitettu komitea pitää kaivosten turvallisuuden eri aloihin liittyvien tietojen keräämistä suotavana, se osoittaa tätä koskevat pyynnöt jäsenvaltioiden hallituksille. 18 artikla Päätösvaltaisuuden varmistamiseksi on vähintään 16 jäsenen oltava läsnä. Päätökset tehdään läsnäolevien jäsenten enemmistöllä. Kuitenkin kahden kolmasosan jäsenistä on hyväksyttävä pysyvän neuvottelukunnan toimivaltuuksien 1 kohdan 3 alakohdan mukaisesti tehdyt ehdotukset, ja näiden ehdotusten on saatava vähintään 13 ääntä. Asianomaisten jäsenten pyynnöstä eriävät mielipiteet saatetaan hallitusten tiedoksi.